Brian Boru
Store norske leksikon,Historie,Verdens historie og samtidshistorie,Europa,Irlands historie
Brian Boru var en irsk konge på begynnelsen av 1000-tallet. Han var først konge i Munster, og ble senere overkonge over hele Irland.
Brian hadde tilnavnene Borumha, Boramha og Boru (av irsk boru, tributt).Brian var sønn av Cenneide, som var høvding i Munster. I sin ungdom kjempet Brian mot vikinger (i irsk tradisjon ofte kalt daner), og da disse drepte hans bror, hevnet Brian ham og ble selv konge i Munster 978. Brian la også Leinster under seg, slo vikingene ved Dublin og ydmyket overkongen over Irland, kong Maelsechlainn, som bodde i Meath. Også til Connaught og Ulster utvidet han sine erobringer og vant alminnelig anerkjennelse som Irlands overkonge.I 1014 seiret Brian over den norrøne befolkningen og deres forbundne i det store slag ved Clontarf, nå en forstad til Dublin. Under slaget ble Brian drept i sitt telt, og hans rike ble splittet i småstater. Les mer i Store norske leksikon Irlands historie